open-index/open-wikipedia-markdown huggingface dataset:
শিলাপাথার হত্যাকাণ্ড

**শিলাপাথর গণহত্যাকান্ড** (ইংরাজি: Silapathar massacre) হল  ১৯৮৩ সালের ফেব্রুয়ারি মাসে আসামের অবিভক্ত লক্ষীপুর জেলার শিলাপাথর এলাকায়  পূর্ব পাকিস্তানের থেকে দেশ ভাগের সময় চলে আসা বাঙালি শরণার্থীদের  উপর ঘটে যাওয়া একটি ভয়ঙ্কর গণহত্যা।  গণহত্যাকাণ্ডে প্রায় পঞ্চাশজন  (৫০) বাঙালি নিহত হয়। সাংবাদিক সবিতা গোস্বামীর ভাষ্যমতে, সরকারি সূত্রে, এই সংঘর্ষে সহস্রাধিক মানুষ নিহত হয়েছে।  এই আক্রমণের প্রাথমিক লক্ষ্য ছিল বাঙালি। কয়েক দিন পরে আক্রমণকারীরা দূরবর্তী এলাকার দিকে অগ্রসর হওয়ায় বেশ কয়েকটি সেতু ধ্বংস করে দেওয়া হয়েছিল।

## প্রেক্ষাপট
১৯৬০-এর দশকে পূর্ব পাকিস্তানে অত্যাচারীর হয়ে  হাজার হাজার বাঙালি পূর্ব পাকিস্তান থেকে পালিয়ে ভারতের পশ্চিমবঙ্গ, আসাম এবং অন্যান্য উত্তর-পূর্বাঞ্চলীয় রাজ্যগুলিতে শরণার্থী হিসেবে আশ্রয় নেয়।   সেই সময় আসামের লক্ষীমপুর জেলার মধ্যে শিলাপাথর এবং অন্যান্য স্থানে কেন্দ্রীয় ও রাজ্য সরকারের দ্বারা বাংলা হিন্দু শরণার্থীদের বসতি স্থাপন করা হয়েছিল। শিলাপাথর এলাকায় কাকবরী, পানবাড়ী, অর্ণ্য রামনগর, অর্ণ্য তিরশী, খেরনি বাস্তি, সিমন সাপরি ও কঞ্চনকোণা গ্রামগুলি বাস করত বাংলার হিন্দু শরণার্থীরা।  জয়পুর গ্রামের বসবাস করত হাজং শরণার্থীরা।  বর্তমানে এই এলাকা  ধেমাজি জেলার অধীনে।

১৯৮৩ সাল নাগাদ বাংলাভাষিরা  শিলাপাথরের দুই দশক ধরে বসবাসকারী বাসিন্দা হয়ে উঠেছিল। তারা অঞ্চলের জাতিগত সংখ্যালঘু ছিল। এ অঞ্চলের প্রাচীনতম  জনগোষ্ঠীর লোকেরা মাছ ধরার ফসল সংগ্রহের কাজ প্রায়শই তারা (শরণার্থীরা) করছিল।

## হত্যাকাণ্ড
আক্রমণকারীরা কয়েকটি সেতু ধ্বংস করে ফেলেছিল যা দূরবর্তী এলাকার দিকে নিয়ে যায়। বন্দুক, বোমা, তীর-ধনুক দিয়ে গ্রামবাসীদের  উপর আক্রমণ করে। গ্রামগুলো মৃত্যপুরীতে পরিণত হয়েছিল। হামলাকারীরা ঘরবাড়ি, মালামাল এবং খাদ্যশস্য পুড়িয়ে দেয়। প্রত্যক্ষদর্শীদের মতে, হামলাকারীরা শিশুদেরকে তাদের মায়ের হাত থেকে ছিনিয়ে নিয়ে আগুনে পুড়িয়ে দেয়। গ্রামবাসীরা আশ্রয়ের জন্য জঙ্গলের দিকে চলে যায়। তারা অনেক দিন ধরে খাদ্য এবং আশ্রয়বিহীন দিন কাটান।

হাজং জনগোষ্ঠীর লোকজন সরাসরি হামলার লক্ষ্য ছিল না, কিন্তু তারা বাঙালি হিন্দুদের গণহত্যার সাক্ষী ছিল। ঘটনার সময় তাদের গ্রাম পুড়ে যায় এবং তারা শরণার্থী শিবিরে আশ্রয় নেয়।

## ভবিষ্যৎ ফল
আক্রমণকারীরা গ্রামে আগুন ধরিয়ে দেয়, এর পর যারা বেঁচে ছিল তারা অরুণাচল প্রদেশে পালিয়ে চলে  যায়।  পরে সরকার কিছু ত্রাণ শিবির স্থাপন করে। জঙ্গলে লুকিয়ে থাকা জীবিতরা ত্রাণ শিবিরে আশ্রয় নেয়।এই ঘটনার  কয়েক মাস পরে সরকার কিছু টিন শীট এবং রেশন জীবিতদেরকে প্রদান করে এবং ত্রাণ শিবির ভেঙে দেয়। এর পর গ্রামবাসীরা তাদের ঘরবাড়ী  পুনর্নির্মাণের জন্য কঠোর পরিশ্রম করেছিল। তবে গণহত্যার যারা ক্ষতিগ্রস্ত হয়েছিল তাদের জন্য সরকারের কোনো দীর্ঘমেয়াদি ত্রাণ ও পুনর্বাসন ব্যবস্থা করেনি।
## আরও দেখুন
* মান্দাই গণহত্যাকাণ্ড
* গোরেশ্বর গণহত্যাকাণ্ড
* খয়রাবাড়ি গণহত্যাকাণ্ড
* বাগবের গণহত্যা
* উত্তর কামরূপ গণহত্যাকাণ্ড
* হোজাই গণহত্যাকাণ্ড
* নিচলামারি গণহত্যাকাণ্ড
* তিনসুকিয়া গণহত্যা
* কমলনগর হত্যাকাণ্ড
* বোরোল্যান্ড গণহত্যাকাণ্ড ২০১৪
* কোকড়াঝাড় গণহত্যাকাণ্ড ২০১২
* নেলি হত্যাযজ্ঞ

## তথ্যসূত্র

বিষয়শ্রেণী:বাঙালি হিন্দু
বিষয়শ্রেণী:বাঙালি হিন্দু গণহত্যা
বিষয়শ্রেণী:ভারতে হত্যাকাণ্ড
বিষয়শ্রেণী:এশিয়ায় জাতিগোষ্ঠী নিধন
বিষয়শ্রেণী:১৯৮৩-এ ভারত
বিষয়শ্রেণী:আসামের ইতিহাস (১৯৪৭-বর্তমান)
বিষয়শ্রেণী:১৯৮৩-এ ভারতে খুন
বিষয়শ্রেণী:ভারতে হিন্দু বিরোধী সহিংসতা
বিষয়শ্রেণী:আসামে বাঙালি গণহত্যা
আফতাবউদ্দিন খাঁ

**ফকির আফতাবউদ্দিন খাঁ** (১৮৬২-১৯৩৩) ছিলেন একজন বাঙালি লোকসঙ্গীত ও যন্ত্রসঙ্গীত শিল্পী। তিনি উপমহাদেশের প্রখ্যাত সঙ্গীতজ্ঞ আলাউদ্দিন খাঁ ও আয়েত আলী খাঁর বড় ভাই। তিনি বাঁশি, তবলা, বেহালা, ন্যাসতরঙ্গসহ বিভিন্ন প্রকার বাদ্যযন্ত্র বাজানোয় পারদর্শী ছিলেন। আল্লাহর প্রতি অসীম ভক্তি ও সংসারের প্রতি বৈরাগ্যের কারণে তাকে 'ফকির' বলে ডাকা হত।

## জীবনী
আফতাবউদ্দিন ১৮৬২ সালে তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়ীয়া জেলার নবীনগর উপজেলার শিবপুর গ্রামে জন্মগ্রহণ করেন। তার পিতা সবদর হোসেন খাঁ ছিলেন একজন সঙ্গীতজ্ঞ এবং মাতা সুন্দরী বেগম। তার দুই ছোট ভাই উপমহাদেশের প্রখ্যাত সঙ্গীতজ্ঞ আলাউদ্দিন খাঁ ও আয়েত আলী খাঁ। ওস্তাদ ফুলঝুরি খান ও সেতার বাদক ইয়াসিন খান তার কন্যা কমলা-উন-নেসার দুই পুত্র।

শৈশব থেকেই তার সঙ্গীতে আগ্রহ দেখা যায়। তাদের পার্শ্ববর্তী বাঙ্গোড়া গ্রামের জমিদারের সভার সঙ্গীতজ্ঞ ভাতৃদ্বয় রামধন ও রামকানাইয়ের নিকট তিনি তবলা ও বেহালার তালিম নেন। পরে ত্রিপুরার রাজসভার সঙ্গীতজ্ঞ কাসিম আলী খাঁর নিকটও তিনি সঙ্গীতের তালিম নেন। তিনি বিভিন্ন প্রকার বাদ্যযন্ত্রে পারদর্শী ছিলেন, তবে তার খ্যাতি ছিল বংশীবাদনে।

তার একটি বিশেষ গুণ ছিল তিনি একসাথে তিনটি বাদ্যযন্ত্র বাজাতে পারতেন। তিনি একসাথে তবলা, বাঁশি ও হারমোনিয়াম; এবং দোতারা, বাঁশি ও বাঁয়া বাজাতে পারতেন। আফতাবউদ্দিন মেঘডম্বুর ও স্বরসংগ্রহ বাদ্যযন্ত্র দুটির উদ্ভাবক।

তিনি রাগসঙ্গীতেও দক্ষ ছিলেন। তার গানের সুর ছিল রাগনির্ভর। তিনি একই উপজেলার সাধক কবি মনোমোহন দত্তের গানে রাগরাগিনীর সুর প্রয়োগ করেন এবং বিভিন্ন গ্রামে গাওয়ার ফলে গানগুলো জনপ্রিয় হয়ে ওঠে। এর মাধ্যমে তিনি লোকসঙ্গীত ও রাগসঙ্গীতের মধ্যে সেতুবন্ধ তৈরি করে এবং সর্বপ্রথম প্রমাণ করেন, পল্লিসঙ্গীত ও রাগসঙ্গীত একে অপরের পরিপূরক।

তিনি আল্লাহভক্তি ও সংসার বৈরাগ্যের জন্য তাকে লোকে 'ফকির' (তাপস) বলে ডাকত। কালীসাধনার জন্য তিনি 'আফতাবউদ্দিন সাধু' নামেও পরিচিতি লাভ করেন। তিনি ১৯৩৩ সালে মৃত্যুবরণ করেন।

## তথ্যসূত্র

## বহিঃসংযোগ
* বাংলাপিডিয়ায় খাঁ, ফকির আফতাবউদ্দিন

বিষয়শ্রেণী:১৮৬২-এ জন্ম
বিষয়শ্রেণী:১৯৩৩-এ মৃত্যু
বিষয়শ্রেণী:বাঙালি সঙ্গীতজ্ঞ
বিষয়শ্রেণী:বাঙালি যন্ত্র সঙ্গীতশিল্পী
বিষয়শ্রেণী:বাঙালি উচ্চাঙ্গ সঙ্গীতশিল্পী
বিষয়শ্রেণী:বাঙালি মুসলিম
বিষয়শ্রেণী:ব্রাহ্মণবাড়িয়া জেলার সঙ্গীতজ্ঞ
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:২০শ শতাব্দীর ভারতীয় সুরকার
বিষয়শ্রেণী:বাঙালি সঙ্গীতশিল্পী
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:ত্রিপুরার ব্যক্তি
বিষয়শ্রেণী:হিন্দুস্তানি বাদ্যযন্ত্রী
বিষয়শ্রেণী:সেতার বাদক
ফোর্স (২০১১-এর চলচ্চিত্র)

**ফোর্স** () ২০১১ সালের একটি বলিউড নির্মিত হিন্দি ভাষার একশনধর্মী চলচ্চিত্র। এই চলচ্চিত্রটির পরিচালক নিশিকান্ত কামথ। এই চলচ্চিত্রটি ২০০৩ সালের তামিল চলচ্চিত্র 'কাখা কাখা'র পুনঃনির্মাণ। ফোর্স সিরিজের দ্বিতীয় চলচ্চিত্র ফোর্স ২ মুক্তি পায় ২০১৬ সালে। এই দুই ছবিতেই মুখ্য ভূমিকায় অভিনয় করেছেন জন আব্রাহাম।

## অভিনয়

* জন আব্রাহাম - এসিপি যশোবর্ধন
* জেনেলিয়া ডি’সুজা - মায়া
* বিদ্যুৎ জামওয়াল - বিষ্ণু
* রাজ বব্বর - জোনাল ডিরেক্টর
* মনীশ বহেল - অতুল
* মুকেশ ঋষি - রেড্ডি
* কমলেশ সাওন্ত - কমলেশ
* সন্ধ্যা মৃদুল - স্বাতী
* আনাইথা নায়ার - রচনা

## কাহিনী

সিনেমা শুরু হয় যখন নার্কোটিক কন্ট্রোল ব্যুরোর এসিস্টেন্ট কমিশনার অফ পুলিশ, যশোবর্ধন হসপিটালে মরণাপন্ন অবস্থায় শুয়ে আছে। তাকে আততায়ীরা গুলি করে গভীর খাদে ফেলে দিলে সহাকারী অতুল ও কমলেশ যশকে উদ্ধার করে হাসপাতালে নিয়ে আসে। পিছনের কাহিনী এভাবেই শুরু হয়। যশ একজন সাহসী আই পি এস অফিসার। সে ও তার দলে বাকিরা আড়ালে থেকে মাদকচক্রের বিরুদ্ধে অভিযান চালায়। এই দলে মহেশ, অতুল, কমলেশ তিনজনেই যশ ওরফে যশোবর্ধনকে ভালবাসে। যশের একদিন শিক্ষিকা মায়ার সাথে আলাপ হয়। মায়া পথ দুর্ঘনায় আহত হলে যশ তাকে হাসপাতালে নিয়ে যায় ও সুস্থ করে তোলে। যশ তার প্রেমে পড়ে ও অতুলের স্ত্রী স্বাতীর উৎসাহে তাকে বিবাহ করে। ইতোমধ্যে মাদকচক্রের সমস্ত ঘাঁটির খবর তাদের জানিয়ে দেয় এক ব্যক্তি। যশোবর্ধন ও তার পুরো বাহিনী সমস্ত দলবলকে গ্রেপ্তার করতে শুরু করে। অন্য সমস্ত মাদক ব্যবসায়ীরা জেলে চলে গেলে সেই সুযোগে মাদকের ব্যবসায় একচ্ছত্র ক্ষমতার অধিকারী হয়ে ওঠে রেড্ডি। রেড্ডিকে যশরা গ্রেপ্তার করে, রেড্ডি পালটা আক্রমণ করতে চেষ্টা করলে অফিসাররা তাকে হত্যা করে। এই দৃশ্য চোখের সামনে দেখে রেড্ডির ভাই বিষ্ণু, যে কেনিয়া থেকে ভারতে এসেছিল মাদকের ব্যবসা নিয়ন্ত্রণ করতে। বিষ্ণু অত্যন্ত নৃশংস ও শক্তিশালী। সে এর প্রতিশোধ নিতে একের পর এক হত্যা করতে থাকে যারা নার্কোটিক দপ্তরকে মদত করেছে তাদের। রেড্ডি হত্যার জন্যে তদন্ত কমিশন বসে ও জোনাল ডিরেক্টর যশ, মহেশ, অতুল, কমলেশ চারজনকে সাসপেন্ড কর‍তে বাধ্য হন। বিষ্ণু মহেশ কে বাড়ির ভেতর ঢুকে পাশবিকভাবে হত্যা করে ও রচনাকে ধর্ষন করে খুন করে। এই ঘটনায় ডিরেক্টর সকলের সাসপেনসন তুলে নেন ও আদেশ দেন বিষ্ণুকে যেভাবেই হোক থামাতে। বিষ্ণু এবার স্বাতীকে অপহরণ করে এবং অতুলকে চাপ দিয়ে জেনে নেয় মায়া ও যশের অবস্থান তারপর যশকে ঘায়েল করে মায়াকে তুলে নিয়ে যায়। অনুতপ্ত অতুল যশকে হাসপাতাকে নিয়ে আসে এবং এখান থেকে সিনেমা শুরু হয়। অসুস্থ যশ কোমা থেকে ফিরে আসে কিন্তু ডাক্তার তাকে কোথাও যেতে নিষেধ করে। কড়া ওষুধ খেয়ে যশোবর্ধন বেরিয়ে পড়ে বিষ্ণুর খোঁজে। অতুলের কাছে আসা ফোনে যানা যায় বিষ্ণু স্বাতীকে একটি বাড়িতে রেখে গেছে। সেখানে গিয়ে তারা দেখে স্বাতীকে হত্যা করে ঝুলিয়ে দিয়েছে বিষ্ণুর লোকেরা। এই ঘটনায় নিজেকে দোষী মনে করে অতুল আত্মহত্যা করে। কমলেশকে সংগে নিয়ে যশ বিষ্ণুর মুখোমুখি হয়। গুলিতে কমলেশ আহত হলে সে যশকে জানায় বিষ্ণুকে যেভাবেই হোক ধরতে। যশ বিষ্ণুকে ধরে ফেলার আগে মায়াকে বিষ্ণু হত্যা করে এবং যশের মুখোমুখি হয়। রক্তক্ষয়ী খন্ডযুদ্ধে যশ বিষ্ণুকে খুন করে।

## ধারাবাহিক

## তথ্যসূত্র

বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১১-এর চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:ফক্স স্টার স্টুডিওসের চলচ্চিত্র
বিষয়শ্রেণী:মহারাষ্ট্র পুলিশের কাল্পনিক চিত্রায়ণ
বিষয়শ্রেণী:তামিল চলচ্চিত্রের হিন্দি পুনর্নির্মাণ
বিষয়শ্রেণী:২০১১-এর মারপিটধর্মী রোমাঞ্চকর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
নিম্ন আসাম

**নিম্ন আসাম** বা *লোয়ার আসাম*  বা লামার আসাম (এছাড়াও পশ্চিম আসাম, প্রাগজ্যোতিষ, কামরূপ ) (), *[[কামরূপ রাজ্য|কামরূপ]]* (প্রাচীন, মধ্যযুগীয় এবং পূর্ব উপনিবেশিক সময়ে); হল আসামের একটি প্রশাসনিক বিভাগ, একটি কমিশনারের অধিক্ষেত্রের অধীনে কামরূপ ও গোলপাড়া অঞ্চলের অন্তর্গত, এর সদর গুয়াহাটিতে অবস্থান করছে। ব্রহ্মপুত্র নদের নিম্ন উপত্যকায় বা  সমগ্র পশ্চিম ব্রহ্মপুত্র উপত্যকা এই অঞ্চলের অন্তর্গত।  

"লোয়ার আসাম" শব্দটি প্রায়ই অঞ্চলটি উল্লেখ করার জন্য জনপ্রিয় ব্যবহার সত্ত্বেও একটি অপব্যাখ্যাকারী। স্থানীয়রা পশ্চিম আসাম অঞ্চলের সঠিকভাবে সংজ্ঞায়িত করা এবং এটি লোয়ার আসাম বিভাগ থেকে পৃথক করার জন্য প্রায়শই ব্যবহৃত হয়।

১৮৩৩ সালে লোয়ার আসাম পাঁচটি প্রাথমিক   ব্রিটিশ জেলার আনুষ্ঠানিক নির্মাণ করা হয় , যা ছিল ধনশিরি নদীর পশ্চিমের এলাকা , ১৮৩৬ সালে ছয়টি পরগনা কামরূপকে একক জেলায় পরিণত হয়। 

এক সময় কামরূপ একটি শক্তিশালী রাষ্ট্র (৩য়-১২শ খ্রিষ্টাব্দ),ছিল  যার  রাজধানী প্রাগজ্যোতিষপুর (গুয়াহাটি) এবং দুর্জয় (উত্তর গুয়াহাটি) থেকে বর্মন এবং পাল রাজবংশ দ্বারা শাসিত। আজ গুয়াহাটি উত্তর-পূর্ব ভারতের সর্ববৃহৎ শহর, অসম রাজ্যের রাজধানী দিসপুর, শহরের মধ্যে অবস্থিত।

## তথ্যসূত্র

বিষয়শ্রেণী:আসাম
নয়ন মোঙ্গিয়া

**নয়ন রামলাল মোঙ্গিয়া** (; ; জন্ম: ১৯ ডিসেম্বর, ১৯৬৯) গুজরাতের বড়োদরায় জন্মগ্রহণকারী সাবেক ভারতীয় আন্তর্জাতিক ক্রিকেটার ও কোচ। ভারত ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষক ছিলেন। এছাড়াও ডানহাতে ব্যাটিংয়ে পারদর্শিতা দেখিয়েছেন **নয়ন মোঙ্গিয়া**।

## প্রথম-শ্রেণীর ক্রিকেট
বড়োদরা ক্রিকেট দলের পক্ষে প্রথম-শ্রেণীর ক্রিকেটে ১৮৩ খেলায় অংশ নেন। নভেম্বর, ১৯৮৯ সালে পশ্চিম অঞ্চল ক্রিকেট দলের পক্ষে অভিষেক ঘটে তার। এ সময় ৩৫৩ ক্যাচ, ৪৩ স্ট্যাম্পিং ও সাত সহস্রাধিক রান সংগ্রহ করেন।

## খেলোয়াড়ী জীবন
সমগ্র খেলোয়াড়ী জীবনে ৪৪ টেস্টে অংশগ্রহণ করেন। ভারতের উইকেট-রক্ষক হিসেবে টেস্টে সর্বাধিক আট ক্যাচ নিয়েছেন।

১৯৯০ সালে প্রথমবারের মতো ইংল্যান্ড সফরে যান। অ্যালান নট তার ক্রীড়াশৈলীতে মুগ্ধ হয়ে উচ্ছসিত প্রশংসা করেন ও তাকে সহজাত ক্রীড়াপ্রতিভারূপে আখ্যায়িত করেন। কিরণ মোরের পর তিনি দীর্ঘদিন ভারতের দ্বিতীয় পছন্দের উইকেট-রক্ষকের মর্যাদা পান। এরপর ১৯৯০-এর দশকের মাঝামাঝি সময়ে দলের প্রথমসারির উইকেট-রক্ষক হন।

ব্যক্তিগত সর্বোচ্চ ১৫২ রান করেন সফরকারী অস্ট্রেলিয়ার বিপক্ষে। ১৯৯৬-৯৭ মৌসুমে দিল্লি টেস্টে তিনি ব্যাটিং উদ্বোধনে নেমে এ সফলতা পান। মার্চ, ২০০১ সালে মহাকাব্যসম কলকাতা টেস্টের মাধ্যমে তার টেস্ট খেলোয়াড়ী জীবনের সমাপন ঘটে।

## অবসর
পাতানো খেলায় সম্পৃক্ততার কারণে তাকে দল থেকে বাদ দেয়া হয়। ডিসেম্বর, ২০০৪ সালে প্রথম-শ্রেণীর ক্রিকেট থেকে অবসর নেন তিনি।

২০০৪ সালে থাইল্যান্ড জাতীয় ক্রিকেট দলের কোচ হিসেবে মনোনীত হন। মালয়েশিয়ায় অনুষ্ঠিত ২০০৪ সালের এসিসি ট্রফি প্রতিযোগিতায়ও কোচের দায়িত্বে ছিলেন। জাতীয় দলের পাশাপাশি থাইল্যান্ডের অনূর্ধ্ব-১৯ দলেরও দায়িত্ব পালন করেন তিনি।

## তথ্যসূত্র

## আরও দেখুন
* নীলেশ কুলকার্নি
* একদিনের আন্তর্জাতিক ক্রিকেটে হ্যাট্রিকের তালিকা
* ভারত জাতীয় ক্রিকেট দলের কোচ হিসেবে কপিল দেব
* আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

## বহিঃসংযোগ
* 
* 
*Interview of Nayan Mogia in CricketFundas.com
*Profile of Nayan Mogia

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:অর্জুন পুরস্কার প্রাপক
বিষয়শ্রেণী:পশ্চিম অঞ্চলের ক্রিকেটার
বিষয়শ্রেণী:বরোদার ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতীয় উইকেট-রক্ষক
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতীয় ক্রিকেট কোচ
বিষয়শ্রেণী:ভারতীয় ক্রিকেট ধারাভাষ্যকার
বিষয়শ্রেণী:সিঙ্গাপুর জাতীয় ক্রিকেট দলের কোচ
বিষয়শ্রেণী:উইকেট-রক্ষক
হাফ গার্লফ্রেন্ড (চলচ্চিত্র)

***হাফ গার্লফ্রেন্ড*** হলো মোহিত সুরি পরিচালিত ২০১৭ সালের ভারতীয় হিন্দী ভাষার প্রণয়ধর্মী চলচ্চিত্র। এটি চেতন ভগতের লেখা একই নামের একটি উপন্যাসের উপর ভিত্তি করে নির্মিত। অর্জুন কাপুর ও শ্রদ্ধা কাপুর চলচ্চিত্রটির প্রধান চরিত্রে অভিনয় করেছেন।

২০১৬ সালের জুন মাসে চলচ্চিত্রটির মূল চিত্রগ্রহণ শুরু হয় এবং চলচ্চিত্রটির দৃশ্য ধারণ করা হয়েছে দিল্লি, মুম্বই, পাটনা, দুমরান, বারাণসী, নিউ ইয়র্ক সিটি এবং কেপ টাউন শহরে।  চলচ্চিত্রটি ১৯ মে ২০১৭ সালে বিশ্বব্যাপী মুক্তি পায়।

## অভিনয়ে
* অর্জুন কাপুর - বিশ্বাস মাধব ঝা
* শ্রদ্ধা কাপুর -  রিপোর্ট  রিয়া সোমানি
* বিক্রান্ত ম্যাসি - শৈলেস
* রিয়া চক্রবর্তী- অনশিকা
* সীমা বিশ্বাস - মাধব-এর মা

## তথ্যসূত্র

## বহিঃসংযোগ
*

বিষয়শ্রেণী:২০১৭-এর চলচ্চিত্র
বিষয়শ্রেণী:২০১০-এর দশকের প্রণয়ধর্মী চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী চলচ্চিত্র
বিষয়শ্রেণী:মোহিত সুরি পরিচালিত চলচ্চিত্র
বিষয়শ্রেণী:বালাজী মোশন পিকচার্সের চলচ্চিত্র
বিষয়শ্রেণী:দিল্লির পটভূমিতে চলচ্চিত্র
বিষয়শ্রেণী:নিউ ইয়র্কের (অঙ্গরাজ্য) পটভূমিতে চলচ্চিত্র
বিষয়শ্রেণী:নিউ ইয়র্কে ধারণকৃত চলচ্চিত্র
বিষয়শ্রেণী:দিল্লিতে ধারণকৃত চলচ্চিত্র
বিষয়শ্রেণী:বিহারে ধারণকৃত চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:বিহারের পটভূমিতে চলচ্চিত্র
বিষয়শ্রেণী:নিউ ইয়র্ক শহরের পটভূমিতে ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
কেন ম্যাকলি

**কেনেথ হার্ভে ম্যাকলি** (; জন্ম: ২ এপ্রিল, ১৯৫৯) উইল্টশায়ারের ব্রাডফোর্ড-অন-অ্যাভন এলাকায় জন্মগ্রহণকারী ইংরেজ বংশোদ্ভূত প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৮৭ সময়কালে অস্ট্রেলিয়ার পক্ষে ১৬টি একদিনের আন্তর্জাতিকে অংশ নিয়েছেন।

ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া এবং ইংরেজ কাউন্টি ক্রিকেটে সমারসেটের প্রতিনিধিত্ব করেছেন তিনি। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি মিডিয়াম পেস বোলিংয়ে পারদর্শিতা দেখিয়েছেন **কেন ম্যাকলি**। ২০০১ সালে ক্রিকেটে অসামান্য অবদান রাখায় পার্থের ওয়াকা গ্রাউন্ড কর্তৃপক্ষ তাকে আজীবন সদস্যরূপে অন্তর্ভুক্ত করে।

## প্রথম-শ্রেণীর ক্রিকেট
ওয়েস্টার্ন অস্ট্রেলিয়ার পক্ষে ১৯৮১ থেকে ১৯৯১ সাল পর্যন্ত প্রথম-শ্রেণীর ক্রিকেটে অংশ নেন। ১৯৮২-৮৩ মৌসুমে ভিক্টোরিয়ার বিপক্ষে ২১ বলের ব্যবধানে ৭ রান দিয়ে পাঁচ উইকেট দখল করে সকলের মনোযোগের কেন্দ্রবিন্দুতে পরিণত হন। ১৯৮৬-৮৭ মৌসুমে নিউ সাউথ ওয়েলসের বিপক্ষে ১১৪ রান তুলেন। শক্তিশালী ওয়েস্টার্ন অস্ট্রেলিয়া দলকে চারবার শেফিল্ড শিল্ডের শিরোপা বিজয়ী দলের অন্যতম সদস্য ছিলেন। এছাড়াও, ১৯৯১ থেকে ১৯৯২ সময়কালে সমারসেটের পক্ষে খেলেছেন তিনি।

## আন্তর্জাতিক ক্রিকেট
১৯৮২-৮৩ মৌসুমে নিউজিল্যান্ডের বিপক্ষে তার ওডিআই অভিষেক ঘটে। খেলায় তিনি বল হাতে নিয়ে ১/৩৯ ও ব্যাট হাতে ৩ রান তুলেন। পরের খেলাটি দ্বিতীয় চূড়ান্ত খেলা ছিল। ১০ রানের পাশাপাশি ১/৫৬ পান। মার্চ, ১৯৮৩ সালে বুশফায়ারে আক্রান্তদের সহায়তায় আর্থিক তহবিল বৃদ্ধির বিশেষ একদিনের খেলায় নিউজিল্যান্ডের বিরুদ্ধে খেলেন। খেলায় তিনি ১/৪২ পান এবং অস্ট্রেলিয়ার ব্যর্থ হওয়া লক্ষ্যমাত্রা পূরণের খেলায় দলের পক্ষে সর্বোচ্চ ৪১ রান তুলেন ৩৭ বল মোকাবেলা করে।

## ক্রিকেট বিশ্বকাপ
১৯৮৩ সালের বিশ্বকাপের শুরুতে দল নির্বাচকমণ্ডলী তাকে বাদ দিয়েই দল ঘোষণা করে। পরবর্তীতে স্থলাভিষিক্ত খেলোয়াড়রূপে দলে যোগ দেন।

ওয়েস্ট ইন্ডিজের বিপক্ষে ১/৩১ ও ১ রান তুলেন। ১৯৮৩ সালের ক্রিকেট বিশ্বকাপে গ্রুপ-পর্বের খেলায় ভারতের বিপক্ষে দূর্দান্ত ক্রীড়াশৈলী প্রদর্শন করেন। ১৩ জুন, ১৯৮৩ তারিখে নটিংহামে প্রতিযোগিতার ১১শ খেলায় তিনি ৬/৩৯ লাভ করেন। তিনি একে-একে দিলীপ বেঙ্গসরকার, সন্দ্বীপ পাতিল, যশপাল শর্মা, মদন লাল ও সৈয়দ কিরমানিকে আউট করে এ সফলতা পান। ঐ খেলায় অস্ট্রেলিয়া ১৬২ রানে বিজয়ী হয়। এরপর জিম্বাবুয়ের বিপক্ষে ৯ ও ০/৪৫ পান। গ্রুপ-পর্বের দ্বিতীয়বারের মতো ভারতের বিপক্ষে খেলতে নেমে ১/৪৮ ও ৫ রান তুলেন।

## অবসর
১৯৮৩-৮৪ মৌসুমেও নির্বাচকমণ্ডলী একদিনের দলে তাকে রাখেন। পাকিস্তানের বিপক্ষে ০/৩৯ বোলিং পরিসংখ্যান দাঁড় করান। ওয়েস্ট ইন্ডিজের বিপক্ষে ০/৪৭ ও ১৫ রান তুলেন। এরপর তাকে দল থেকে বাদ দেয়া হয়।

## তথ্যসূত্র

## আরও দেখুন
* রডনি হগ
* জিওফ লসন
* ক্রিকেট বিশ্বকাপের পাঁচ-উইকেট প্রাপ্তির তালিকা

## বহিঃসংযোগ
* 
* 

বিষয়শ্রেণী:১৯৫৯-এ জন্ম
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:অস্ট্রেলিয়ায় ইংরেজ অভিবাসনকারী
বিষয়শ্রেণী:ওয়েস্টার্ন অস্ট্রেলিয়ার ক্রিকেটার
বিষয়শ্রেণী:বাকিংহামশায়ারের ক্রিকেটার
বিষয়শ্রেণী:ব্র্যাডফোর্ড অন অ্যাভনের ব্যক্তি
বিষয়শ্রেণী:সমারসেটের ক্রিকেটার
বিষয়শ্রেণী:২০শ শতাব্দীর অস্ট্রেলীয় পুরুষ ক্রীড়াবিদ
ফুলঝুরি খান

**ওস্তাদ ফুলঝুরি খান** (জন্মনামঃ **ইয়ার রসুল খান**, ১৯২০ - ৫ মে, ১৯৮২) ছিলেন একজন বাঙালি যন্ত্রসঙ্গীত ও উচ্চাঙ্গ সঙ্গীতশিল্পী। তিনি একজন দক্ষ তবলা ও এসরাজ বাদক। যন্ত্রসঙ্গীত ও উচ্চাঙ্গ সঙ্গীতে অবদানের জন্য তিনি ১৯৭৯ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান স্বাধীনতা পুরস্কার লাভ করেন।

## প্রাথমিক জীবন
ফুলঝুরি খান ১৯২০ সালে তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়ীয়া জেলার নবীনগর উপজেলার বিটঘর গ্রামে জন্মগ্রহণ করেন। তার প্রকৃত নাম ইয়ার রসুল খান। তার পিতা লতিফ রসুল খান এবং মাতা কমলা-উন-নেসা ছিলেন ফকির আফতাবউদ্দিন খাঁর কন্যা। তার মাতামহ আফতাবউদ্দিনের ছোট দুই ভাই প্রখ্যাত সঙ্গীতজ্ঞ ওস্তাদ আলাউদ্দিন খাঁ ও আয়েত আলী খাঁ। ফুলঝুরির ছোট ভাই ইয়াসিন খান একজন সেতার বাদক ছিলেন।

ফুলঝুরির তবলায় হাতেখড়ি হয় তার মাতামহ আফতাবউদ্দিন খাঁর নিকট। পরে আয়েত আলীর নিকট কিছুদিন তালিম গ্রহণ করার পর তিনি মাইহার রাজ্যে চলে যান এবং সেখানে মাতামহের ছোট ভাই ও সেখানকার রাজসভার সঙ্গীতজ্ঞ আলাউদ্দিন খাঁর নিকট তবলার তালিম নিতে। আলাউদ্দিন খাঁর নিকট তিনি আটবছর তবলার তালিম নেন। মাইহার রাজসভায় তার গুরু আলাউদ্দিন খাঁর সরোদ বাজানোর সাথে তার তবলা বাদন শুনে মুগ্ধ হয়ে মাইহারের রাজা তাকে 'ফুলঝুরি' উপাধি দেন। সেই থেকে তার নাম হয়ে যায় ফুলঝুরি খান।

## কর্মজীবন
ফুলঝুরি তবলা ও এসরাজ বাদনে দক্ষতা অর্জন করেন। পাশাপাশি তিনি তারসানাই, সেতার ও পাখোয়াজ বাজানোতেও পারদর্শী ছিলেন। তিনি আলাউদ্দিন খাঁ গঠিত 'মাইহার স্ট্রিং ব্যান্ড' দলের সদস্য ছিলেন। খ্যাতনামা নৃত্যশিল্পী উদয় শঙ্করের নাচের দলের সঙ্গীতশিল্পী হিসেবে বিভিন্ন দেশে ভ্রমণ করেন। তিনি কিছুদিন রবীন্দ্রনাথ ঠাকুরের শান্তিনিকেতনে যন্ত্রসঙ্গীতের শিক্ষক ছিলেন। *[[চিত্রাঙ্গদা]]* নৃত্যনাট্যে তার এসরাজ বাজানো শুনে রবীন্দ্রনাথ মুগ্ধ হন।

ফুলঝুরি পরে শিলং চলে যান এবং সেখানে একটি সঙ্গীত বিদ্যালয় স্থাপন করে শিষ্যদের সঙ্গীত শিক্ষা দেন। তিনি ১৯৫১ সালে ঢাকায় আসেন এবং ঢাকা বেতারকেন্দ্রে নিজস্ব শিল্পী হিসেবে যোগ দেন। তিনি ১৯৭৫ সাল পর্যন্ত বেতারে তারসানাই বাজাতেন। তিনি কয়েকটি চলচ্চিত্রের সঙ্গীতের জন্য এসরাজ বাজান। তাদের মধ্যে উল্লেখযোগ্য চলচ্চিত্রসমূহ হল *[[মুখ ও মুখোশ]]* (১৯৫৬), *[[আকাশ আর মাটি]]* (১৯৫৯), *[[রাজধানীর বুকে]]* (১৯৬০), *[[নতুন সুর]]* (১৯৬২), *[[সূর্য স্নান]]* (১৯৬২), ও *[[সূর্যগ্রহণ (চলচ্চিত্র)|সূর্যগ্রহণ]]* (১৯৭৬)।

## ব্যক্তিগত জীবন
তার পাঁচ পুত্রের মধ্যে মোঃ ইউনুস খান সরোদ বাদক, মোঃ জাফর খান সেতার বাদক, মোঃ ইউসুফ খান সরোদ বাদক, মোঃ ইলিয়াস খান তবলা বাদক, এবং মোঃ খায়রুল ইসলাম খান তবলা বাদক।

## মৃত্যু
ফুলঝুরি খান ১৯৮২ সালে ঢাকায় মৃত্যুবরণ করেন।

## পুরস্কার ও সম্মননা
শিল্পচর্চায় অসাধারণ অবদানের জন্য ১৯৭৯ সালে তাকে দেশের সর্বোচ্চ বেসামরিক পুরস্কার স্বাধীনতা পুরস্কার প্রদান করা হয়। এছাড়াও তিনি সঙ্গীতে অবদানের জন্য ১৯৭৭ সালে বাংলাদেশ শিল্পকলা একাডেমি পুরস্কার পেয়েছেন।

## আরও দেখুন
* সংস্কৃতিতে স্বাধীনতা পুরস্কার বিজয়ীদের তালিকা।

## তথ্যসূত্র

## বহিঃসংযোগ
* বাংলাপিডিয়ায় খান, ওস্তাদ ফুলঝুরি খান

বিষয়শ্রেণী:১৯২০-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:বাঙালি সঙ্গীতজ্ঞ
বিষয়শ্রেণী:বাঙালি যন্ত্র সঙ্গীতশিল্পী
বিষয়শ্রেণী:বাঙালি উচ্চাঙ্গ সঙ্গীতশিল্পী
বিষয়শ্রেণী:বাঙালি মুসলিম
বিষয়শ্রেণী:ব্রাহ্মণবাড়িয়া জেলার সঙ্গীতজ্ঞ
বিষয়শ্রেণী:সংস্কৃতিতে স্বাধীনতা পুরস্কার বিজয়ী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:ব্রাহ্মণবাড়িয়া জেলার ব্যক্তি
নবগ্রাম ইউনিয়ন

**নবগ্রাম ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* নবগ্রাম ইউনিয়ন, ঝালকাঠি সদর; (ঝালকাঠি জেলা)
* নবগ্রাম ইউনিয়ন, মানিকগঞ্জ সদর; (মানিকগঞ্জ জেলা)
* নবগ্রাম ইউনিয়ন, ডাসার উপজেলা, মাদারীপুর জেলা, বাংলাদেশ। এই ইউনিয়ন মাদারীপুর জেলার দক্ষিণ-পশ্চিম কোণায় অবস্থিত।  ইহার দক্ষিণে বরিশাল জেলার আগৈলঝাড়া উপজেলা এবং পশ্চিমে গোপালগঞ্জ জেলার কোটালিপাড়া উপজেলা। শহীদ স্মৃতি মহাবিদ্যায় এই ইউনিয়নের শশীকর গ্রামে অবস্থিত। ইউনিয়নের কৃতী সন্তানদের মধ্যে স্বর্গীয় বাবু তরুণীকান্ত সরকার, স্বর্গীয় বাবু যতীন্দ্রনাথ হালদার, স্বর্গীয় ডা: সুরেন্দ্র নাথ সরকার, স্বর্গীয় প্রকৌশলী কৃষ্ণকান্ত মল্লিক, স্বর্গীয় ডাঃ দ্বীজেন্দ্র নাথ তালুকদার, স্বর্গীয় বাবু গণেশ চন্দ্র হালদার মহাশয়দের নাম উল্লেখ করা যেতে পারে।
আটলান্টিক সময় অঞ্চল

**আটলান্টিক সময় অঞ্চল** একটি ভৌগোলিক অঞ্চল যাকে **আটলান্টিক প্রমাণ সময়** (**এএসটি**) বলা হয়। এটি সার্বজনীন সমন্বিত সময় (ইউটিসি) থেকে চার ঘণ্টা (ইউটিসি−০৪:০০) পিছনে। মার্চের ২য় রবিবার থেকে নভেম্বরের প্রথম রবিবার পর্যন্ত তিন ঘণ্টা (ইউটিসি-০৩:০০) বিয়োগ করে দিবালোক সংরক্ষণ সময় পালন করা হয়। এই অঞ্চলের ঘড়ির সময় গ্রীনিচ মানমন্দিরের ৬০তম মধ্যরেখা পশ্চিমাংশের গড় সৌর সময়ের উপর ভিত্তি করে।

## আরও দেখুন
* আমেরিকাসে দিবালোক সংরক্ষণ সময়

## তথ্যসূত্র

## বহিঃসংযোগ
* বিশ্ব সময়ের অঞ্চল মানচিত্র  
* কানাডা সময় অঞ্চল মানচিত্র 
* বিশ্বের প্রধান শহরসমূহের জন্য সময় অঞ্চল 
* কানাডা জুড়ে অফিসিয়াল সময়  

বিষয়শ্রেণী:সময় অঞ্চল
বিষয়শ্রেণী:মার্কিন যুক্তরাষ্ট্রে সময় অঞ্চল
কেটি পার্কিন্স

**কেটি টেরেসা পার্কিন্স** (; জন্ম: ৭ জুলাই, ১৯৮৮) অকল্যান্ডে জন্মগ্রহণকারী প্রথিতযশা নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য হিসেবে একদিনের আন্তর্জাতিক ও টুয়েন্টি২০ আন্তর্জাতিকে অংশ নিচ্ছেন। ঘরোয়া ক্রিকেটে অকল্যান্ড হার্টসের প্রতিনিধিত্ব করছেন **কেটি পার্কিন্স**। দলে তিনি মূলতঃ ডানহাতে ব্যাটিং করে থাকেন। এছাড়াও, ডানহাতে মিডিয়াম বোলিংয়ে পারদর্শী তিনি।

## খেলোয়াড়ী জীবন
পুলিশ কনস্ট্যাবল হিসেবে রয়্যাল নিউজিল্যান্ড পুলিশ কলেজ থেকে ২০১৩ সালে স্নাতক ডিগ্রী লাভ করেন। ২০১৫ সালে ভারত সফরে যান ও দলের অন্যতম সদস্য মনোনীত হন।

আসন্ন ২০১৭ সালের আইসিসি মহিলা ক্রিকেট বিশ্বকাপকে ঘিরে সুজি বেটসের অধিনায়কত্ব ১৫-সদস্যের নিউজিল্যান্ড দলের তালিকা প্রকাশ করা হয়। দলের অন্যতম সদস্য হিসেবে তিনিও অন্তর্ভুক্ত হন।

## তথ্যসূত্র

## আরও দেখুন
* র‌্যাচেল প্রিস্ট
* ২০১৭ মহিলা ক্রিকেট বিশ্বকাপের দলসমূহ
* মহিলাদের আন্তর্জাতিক ক্রিকেটে হ্যাট্রিকের তালিকা

## বহিঃসংযোগ
* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অকল্যান্ড হার্টসের ক্রিকেটার
বিষয়শ্রেণী:অকল্যান্ড থেকে আগত ক্রিকেটার
বিষয়শ্রেণী:নিউজিল্যান্ডীয় নারী ক্রিকেটার
বিষয়শ্রেণী:নিউজিল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:নিউজিল্যান্ডীয় পুলিশ কর্মকর্তা
বিষয়শ্রেণী:অ্যাডিলেড স্ট্রাইকার্সের (ডব্লিউবিবিএল) ক্রিকেটার
মিহির সেন

**মিহির সেন** (১৬ নভেম্বর, ১৯৩০ - ১১ জুন, ১৯৯৭) একজন বাঙালি আন্তর্জাতিক খ্যাতিসম্পন্ন সন্তরণবিদ যিনি প্রথম ভারতীয় হিসেবে ১৯৫৮ সালে ইংলিশ চ্যানেল অতিক্রম করার কৃতিত্ব অর্জন করেন। গিনেস বিশ্ব রেকর্ড বইতে ১৯৬৯ সালে তাকে পৃথিবীর শ্রেষ্ঠ দূরগামী সাঁতারু হিসেবে আখ্যায়িত করা হয়েছিল।

## প্রারম্ভিক জীবন
ডাক্তার রমেশ চন্দ্র সেন ও লীলাবতীর সন্তান মিহির সেন পশ্চিমবঙ্গের পুরুলিয়ায় জন্মগ্রহণ করেন। মধ্যবিত্ত ব্রাহ্মণ পরিবারের সন্তান ছিলেন তিনি। মিহির কটকে চলে যান মাত্র আট বছর বয়েসে লেখাপড়ার উদ্দেশ্যে। তার লেখাপড়া মূলত তার মায়ের আগ্রহে পরিচালিত হয়। ভুবনেশ্বর উৎকল বিশ্ববিদ্যালয় থেকে আইনে স্নাতক হন। ব্যারিস্টারি পড়ার ইচ্ছায় বিদেশ যেতে চাইলেো আর্থিক বাধার সম্মুখীন হতে হয় তাকে। ওড়িশার তদানীন্তন মুখ্যমন্ত্রী বিজু পট্টনায়েকের আর্থিক সহায়তায় ১৯৫০ সালে বিলেতগামী জাহাজে রওনা দেন তিনি অল্প কিছু টাকা ও তৃতীয় শ্রেণীর টিকিট সম্বল করে।

## সন্তরণ কৃতিত্ব
লন্ডনে গিয়ে তিনি রেলওয়ে স্টেশনে নৈশ কুলীর কাজ করতে থাকেন। ভারতীয় হাই কমিশনের ইন্ডিয়া হাউসে যোগাযোগ হওয়ার পর লিংকনস ইন' এ তার ব্যারিস্টারী পড়া শুরু হয়। সারাদিন ইন্ডিয়া হাউসে কাজ কর‍তেন ও রাত্রে পড়াশোনা করতেন তিনি। স্থানীয় একটি পত্রিকায় আমেরিকান সাঁতারু ফ্লোরেন্স চ্যাডউইকের সাক্ষাৎকার পড়ার পর তিনি ইংলিশ চ্যানেল সাঁতরে পার করার ব্যাপারে চিন্তা ভাবনা শুরু করেন। যদিও তার এর আগে দীর্ঘ সাঁতারের অভিজ্ঞতা ছিলনা। কিছুদিন প্রশিক্ষণের পর তিনি ফ্রি স্টাইল সাঁতারে দক্ষ হয়ে ওঠেন। কয়েকবার চেষ্টার পরে ২৭ সেপ্টেম্বর, ১৯৫২ সালে প্রথম ভারতীয় হিসেবে ইংলিশ চ্যানেল অতিক্রম করেন। সময়ের হিসেবে তার এই সাঁতার কৃতিত্ব ছিল বিশ্বের চতুর্থ দ্রুততম।থাম্ব|লন্ডনে ইন্ডিয়া হাউসে, লর্ড ফ্রেইবার্গের হাত থেকে শংসাপত্র গ্রহণ করছেন মিহির সেন

## ভারতে প্রত্যাবর্তন
ভারতে ফিরে তিনি কলকাতা উচ্চ আদালতে ফৌজদারি আইনজীবী হিসেবে কাজ করতে থাকেন। পরে তিনি ব্যবসাসফল একজন ব্যক্তি হিসেবে পরিচিত হন। তার প্রতিষ্ঠান ভারত সরকারের অনুমোদন পায় এবং দেশের দ্বিতীয় বৃহত্তম রেশম রপ্তানীকারক কোম্পানি হয়ে ওঠে। প্রাক্তন মুখ্যমন্ত্রী জ্যোতি বসু তাকে উচ্চ সরকারি পদের অফার করেন পরিবর্তে ভারতের কমিউনিস্ট পার্টি (মার্ক্সবাদী) প্রচারে আসার অনুরোধ জানান,যদিও প্রামাণ্য কোনো তথ্য নেই। মিহির সেন ১৯৭৭ সালের নির্বাচনে নির্দল প্রার্থী হিসেবে প্রতিদ্বন্দ্বিতা করেন। এর ফলে তার রেশমের রপ্তানি ব্যবসা বিরাগভাজন হয় এবং বেতন নিয়ে সমস্যার কারণে শ্রমিক ইউনিয়নের বিক্ষোভে তা বন্ধ করে দিতে হয় ।

## পুরস্কার
* পদ্মশ্রী (১৯৫৯)
* পদ্মভূষণ (১৯৬৭)
* গিনিস বুক অফ ওয়ার্ল্ড রেকর্ড (১৯৬৯)
* ব্লিটজ নেহেরু ট্রফি (১৯৬৭)

## মৃত্যু
মিহির সেন এলজাইমার্স ও পারকিনসন রোগে আক্রান্ত হয়ে ১৯৯৭ সালের জুন মাসে মারা যান।

## তথ্যসূত্র

বিষয়শ্রেণী:ভারতীয় সাঁতারু
বিষয়শ্রেণী:বাঙালি সাঁতারু
বিষয়শ্রেণী:ভারতীয় পুরুষ ক্রীড়াবিদ
বিষয়শ্রেণী:১৯৩০-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:পুরুলিয়া জেলার ব্যক্তি
বিষয়শ্রেণী:বাঙালি অভিযাত্রী
বিষয়শ্রেণী:বাঙালি হিন্দু
বিষয়শ্রেণী:ভারতীয় পুরুষ সাঁতারু
বিষয়শ্রেণী:ক্রীড়ায় পদ্মভূষণ প্রাপক
বিষয়শ্রেণী:ক্রীড়ায় পদ্মশ্রী প্রাপক
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:পশ্চিমবঙ্গের সাঁতারু
মায়াবিনী (চলচ্চিত্র)

**মায়াবিনী** (১৯৯২) একটি বাংলা রোমান্টিক রহস্য চলচ্চিত্র। কলকাতার টলিউড নির্মিত এই সিনেমার পরিচালক ছিলেন তুষার মজুমদার। সঙ্গীত পরিচালনা তন্ময় চট্টোপাধ্যায়। এই ছবিটি মঙ্গলদীপ পিকচার্স প্রাইভেট লিমিটেডের ব্যানারে নির্মিত হয়।

## কাহিনী
প্রতাপগড়ের গভীর জঙ্গলে কাঠ কাটতে গিয়ে প্রায়ই কাঠুরেরা আক্রান্ত হতে থাকে একটি ভয়ানক রোমশ জন্তুর দ্বারা। পর পর তিনজনের মৃত্যুর পরে শ্রমিকেরা জঙ্গলে যেতে ভয় পায়। স্থানীয় রাজাবাহাদুর এস্টেটের নায়েবকে সঙ্গে নিয়ে পুলিশের সাহায্য চান। অপদার্থ দারোগা গদাধর হালদার সেখানে পুলিশ পাহারা বসান কিন্তু কিছু পরেই অজ্ঞাত মুখোশপরা আততায়ীর হাতে খুন হন রাজাবাহাদুর। রাজ পরিবারের কুমার বাহাদুরের বিবাহ মাধবীর সাথে ঠিক হয়েছিল আগে থেকেই। মাধবী যদিও অন্যের বাগদত্তা। মাধবী ও তার কাকা মৈনাক সিংহচৌধুরীকে আততায়ীরা ধরে নিয়ে বন্দী করে রাখে এবং হুবহু মাধবীর মতো দেখতে কলকাতার বার ড্যান্সার স্বাতীকে মাধবী সাজিয়ে রাজপরিবারে পাঠানো হয়। তাদের উদ্দেশ্য পরিবারের বিপুল ঐশ্বর্য গহনা ইত্যাদি হাতিয়ে নেওয়া। স্বাতী প্রথমে এই মিথ্যাচারে রাজী না হলেও অসুস্থ মায়ের চিকিৎসার কথা চিন্তা করে এই কাজ করতে বাধ্য হয়। স্বাতীর সাথে কাকা সেজে সঙ্গে যান বিপ্লব পাঁজা যিনি একজন জুয়াড়ী। তারা রাজপরিবারের অতিথি হয়ে থাকতে থাকতে জেনে যান কোন গুপ্ত কুঠুরীতে বহুমূল্য গহনা আছে। এদিকে বাড়ির ড্রাইভার পাঁচু সবার ওপর গোপনে নজর রাখে। কুমারের পিসী বিমলার তত্বাবধানে বিবাহের আয়োজন সম্পন্ন হয়। এরপরে একদিন সেই সমস্ত সম্পদ চুরি হয়ে যায়। তদন্ত করতে আসেন নতুন পুলিশ অফিসার রঞ্জিত চ্যাটার্জী যিনি ছিলেন মাধবীর প্রেমিক। এদিকে আসল চোরকে দেখে ফেলায় বাড়ির চাকর খুন হয়ে যায়। স্বাতী, মাধবী সেজে কুমারকে আর ঠকাতে রাজি হয়না। কিন্তু বিপ্লব তাকে বোঝান যে তাদের যারা নিয়োগ করেছে সেই কাজ সম্পন্ন না হলে বিপদ ঘটবে। আসল মাধবী ও তার কাকা মৈনাক আততায়ীদের আস্তানা থেকে কোনোরকমে পালিয়ে আসেন ও পুলিশকে সব খুলে বলেন। রঞ্জিত বুঝতে পারে স্বাতী মাধবী সেজে আছে। অজ্ঞাত মুখোশ পরা আততায়ী কে জংগলে পুলিশ তাড়া করে ধরলে আড়াল থেকে আসল খুনী মুখোশধারীকে খুন করে পালায়। কিন্তু ধরা পড়ে ড্রাইভার পাঁচুর হাতে। পাঁচু আসলে গোয়েন্দা দপ্তরের অফিসার নারায়ন ঘোষ। খুন ও চুরির তদন্ত করতে যাকে প্রতাপগড় রাজপরিবারে পাঠানো হয়েছিল।

## অভিনয়
* দেবশ্রী রায় - স্বাতী / মাধবী
* তাপস পাল - কুমার বাহাদুর
* উৎপল দত্ত - বিপ্লব পাঁজা
* হারাধন বন্দ্যোপাধ্যায় - রাজাবাহাদুর
* বিপ্লব চট্টোপাধ্যায় - ড্রাইভার পাঁচু
* নির্মল কুমার - মাধবীর কাকা মৈনাক
* চিন্ময় রায় - দারোগা গদাধর হালদার
* অভিষেক চ্যাটার্জী - পুলিশ অফিসার রঞ্জিত
* মীণাক্ষী গোস্বামী - বিমলা
* নিমু ভৌমিক - রঘু রায়
* বঙ্কিম ঘোষ

## তথ্যসূত্র

## বহিঃসংযোগ
* 

বিষয়শ্রেণী:১৯৯২-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:রহস্য চলচ্চিত্র
বিষয়শ্রেণী:১৯৯০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় অপরাধমূলক রোমাঞ্চকর চলচ্চিত্র
বিষয়শ্রেণী:ভারতীয় গোয়েন্দা চলচ্চিত্র
রাজবলহাট

**রাজবলহাট** (ইংরেজি: Rajbalhat) পশ্চিমবঙ্গ রাজ্যের হুগলি জেলার অন্তর্গত একটি সেন্সাস টাউন। এই জায়গাটি জাঙ্গীপাড়া কমিউনিটি ডেভেলপমেন্ট ব্লক ও শ্রীরামপুর মহকুমার অধীন।

## অবস্থান
রাজবলহাটের অবস্থান ২২.৭৬ উত্তর এবং ৮৮.০৪ পশ্চিম। রাজবলহাট পঞ্চায়েতের অধীন গ্রামগুলি হল শিবচক, মোরহাল, মুকুন্দপুর, কুলিয়ারা, ঝান্দা, বিনোদবাটি, চৈমন চক, নস্করডাঙা, গুলটিয়া, দক্ষিণ গুলটিয়া, ত্রিপন, নবগ্রাম, জাবনী, রহিমপুর।

## জনসংখ্যা
২০১১ সালে জনগণনা অনুযায়ী রাজবলহাট একটি সেন্সাস টাউন। এখানকার মোট জনসংখ্যা ১৬৪৯৭। এর মধ্যে ৫১% পুরুষ এবং ৪৯% মহিলা।

## শিক্ষা
রাজবলহাটে দুটি উচ্চতর বিদ্যালয় আছে যথা রাজবলহাট হাই স্কুল ও রাজবলহাট গার্লস হাই স্কুল।

## অর্থনীতি
১৭৮৯ সালে ইস্ট ইন্ডিয়া কোম্পানী রাজবলহাটে তাদের বাণিজ্যিক রাজধানী প্রতিষ্ঠা করেছিল। সেই সময় হতে রাজবলহাট একটি বাণিজ্যকেন্দ্র হিসেবে পরিচিত। এখানকার রেশম তন্তু শাড়ি ও স্বর্ণ গহনা প্রধান উৎপন্ন দ্রব্য।

## ইতিহাস ও সংস্কৃতি
থাম্ব|রাজবল্লভী দেবী প্রতিমা, রাজবলহাট

অতীতের ভুরশুট রাজ্যের রাজধানী ছিল রাজবলহাট। শনিভানগড়ের মৎসজীবি রাজা, চতুরানন্দ নামক এক ব্যক্তির কাছে পরাজিত হন। চতুরানন্দের নাতি কৃষ্ণ রায় ভুরশুট রাজ্য স্থাপন করেন ১৫৮৩-৮৪ খৃষ্টাব্দে। তার বংশধর প্রতাপ নারায়ণ ছিলেন প্রজাপালক ও দাতা প্রকৃতির রাজা। তার পুত্র শিবনারায়ন, তস্য পুত্র নরনারায়ণ রায় ভুরশুটে রাজত্ব করেন। নরনারায়নের রাজত্বকালের শেষে বা তার মৃত্যুর অব্যবহিত পরে বর্ধমান রাজ কীর্তিচন্দ্র ভুরশুট রাজ্য দখল করে নেন। ভুরশুট রাজ্যের রাজধানী রাজবলহাটে তিনটি গড় বা দুর্গ ছিল যদিও বর্তমানে তার অস্তিত্ব খুঁজে পাওয়া যায়না। ৫০০ বিঘা জমিকে দেবোত্তর সম্পত্তি হিসেবে দান করেছিলেন ভূরশুট রাজারা দেবী রাজবল্লভীর মন্দিরের সেবায়। এই দেবীর মন্দির বর্তমানে সংস্কার করা হয়েছে।
থাম্ব|রাজবল্লভী মন্দির চত্বর

রাজবলহাট জায়গার নাম দেবী রাজবল্লভীর নামানুসারেই চিহ্নিত। এখানকার রাজবল্লভী কালীমন্দির একটি ঐতিহাসিক ও দর্শনীয় স্থান। এতদঞ্চলে দেবী দুর্গা, রাজবল্লভী নামে পূজিতা হন।
থাম্ব|রাধাকান্ত মন্দির, ঘটকতলা, রাজবলহাট, হুগলি

রাজবলহাটে একাধিক প্রাচীন টেরাকোটা মন্দির আছে যার মধ্যে আঠেরোশো শতকে তৈরী রাধাকান্ত, মতান্তরে রাধাগোবিন্দ মন্দির ও শ্রীধর দামোদর মন্দির অন্যতম। এখানে অমূল্য প্রত্নশালা নামে একটি সংগ্রহালয় আছে। কবি হেমচন্দ্র বন্দ্যোপাধ্যায়, বাঙলার তালমিছরি শিল্পের জনক দুলাল চন্দ্র ভড়ের বাড়িও রাজবলহাট।

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের শহর
বিষয়শ্রেণী:হুগলি জেলার শহর ও নগর
মোহাম্মদ আবদুল মান্নান (বীর বিক্রম)

**মোহাম্মদ আবদুল মান্নান** (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

## জন্ম ও শিক্ষাজীবন
মো. আবদুল মান্নানের জন্ম ময়মনসিংহ জেলার সদর উপজেলার সুতিয়াখালী গ্রামে। তার বাবার নাম আফতাবউদ্দীন আহমেদ এবং মায়ের নাম রওশন আরা। তার স্ত্রীর নাম রেহেনা মান্নান। তার দুই ছেলে এবং এক মেয়ে। 

## কর্মজীবন
পাকিস্তান সেনাবাহিনীতে চাকরি করতেন মো. আবদুল মান্নান। ১৯৭১ সালে কর্মরত ছিলেন দ্বিতীয় ইস্ট বেঙ্গলে রেজিমেন্টে। মুক্তিযুদ্ধ শুরু হলে তিনি যুদ্ধে যোগ দেন। ভারতে পুনর্গঠিত হওয়ার পর তাকে নিয়মিত মুক্তিবাহিনীর প্রথম ইস্ট বেঙ্গল রেজিমেন্টের ‘সি’ কোম্পানির নেতৃত্ব দেওয়া হয়। কামালপুর যুদ্ধ ছাড়াও আরও কয়েক স্থানে তিনি প্রত্যক্ষ যুদ্ধে অংশ নেন।

## মুক্তিযুদ্ধে ভূমিকা
১৯৭১ সালের ২৮ জুলাই জামালপুর জেলার বকশীগঞ্জ উপজেলা অন্তর্গত কামালপুর বিওপিতে সিদ্ধান্ত অনুযায়ী সীমান্তসংলগ্ন পাকিস্তান সেনাবাহিনীর প্রতিরক্ষা ঘাঁটিতে সরাসরি আক্রমণ করা হবে। এ জন্য ঘাঁটির চারপাশ মুক্তিযোদ্ধাদের একটি দল ছদ্মবেশে দিনের বেলায় পর্যবেক্ষণ করলেন। রাতের অবস্থা দেখার জন্য সীমান্তের ওপারের মুক্তিবাহিনীর শিবির থেকে বেরিয়ে পড়লেন কয়েকজন মুক্তিযোদ্ধা। এ দলে ছিলেন মো. আবদুল মান্নান, সালাহউদ্দিন মমতাজ (বীর উত্তম), আবদুল হাই (বীর প্রতীক), সুবেদার হাশেম ও নায়েক সফি। রাতের অন্ধকারে তারা ঘাঁটির আশপাশ পর্যবেক্ষণ করেন। অন্ধকারে ভুল করে তারা চলে গেলেন পাকিস্তানি এক অবজারভেশন পোস্টের একদম কাছে। সেখানে ছিল দুই পাকিস্তানি সেনা। আবদুল মান্নানের দলনেতা ওই পাকিস্তানি সেনাকে কোনো কিছু বুঝে ওঠার আগেই জাপটে ধরে মাটিতে ফেলে দিলেন। আবদুল হাই সঙ্গে সঙ্গে পাকিস্তানি সেনাকে গুলি করে হত্যা করলেন। ঘটনার আকস্মিকতায় অপর পাকিস্তানি সেনা হতভম্ব। প্রতিরোধের সুযোগ না দিয়ে মুক্তিযোদ্ধারা তাকেও হত্যা করলেন। এরপর তারা দুই পাকিস্তানি সেনার মাথার ক্যাপ ও অস্ত্র নিয়ে ফিরে গেলেন নিজেদের শিবিরে।
৩১ জুলাই নিয়মিত মুক্তিবাহিনীর প্রথম ইস্ট বেঙ্গল রেজিমেন্ট কামালপুর বিওপির পাকিস্তানি ঘাঁটিতে আক্রমণ করে। ভোরে মুক্তিবাহিনী কামালপুর আক্রমণ করলে সেখানে ভয়াবহ যুদ্ধ হয়। মো. আবদুল মান্নান ‘সি’ কোম্পানির নেতৃত্ব দেন। এই কোম্পানি ফর্মি আপ প্লেস প্রোটেকশন ও গাইড হিসেবে কাজ করে। আক্রমণের জন্য পাকিস্তানি প্রতিরক্ষা অবস্থান থেকে ৬০০ গজ দূরে এফইউপি নির্ধারণ করা হয়। আগের দিন রাতে হঠাৎ মুষলধারে বৃষ্টি শুরু হওয়ায় আক্রমণকারী মুক্তিযোদ্ধাদের সেখানে পৌঁছাতে দেরি হয়ে যায়। বৃষ্টি ও ঘোর অন্ধকারে গাইডরা পথ হারিয়ে ফেলেন। এই অতিরিক্ত সময় যুদ্ধ পরিকল্পনায় না থাকায় যুদ্ধের জন্য প্রস্তুত হওয়ার আগেই তারা নিজেরাই নিজেদের প্রিএইচ আওয়ার বোমার শিকার হন। নিজেদের গোলা ও পাকিস্তানি গোলা—দুটোই তাদের ওপর এসে পড়তে থাকে। এতে সেখানে এক বিশৃঙ্খল অবস্থা সৃষ্টি হয়। এমন অবস্থায় মুক্তিযোদ্ধারা যাতে পশ্চাদপসরণ না করেন, সে জন্য মো. আবদুল মান্নান যথেষ্ট ভূমিকা পালন করেন। তার প্রচেষ্টা ও প্রেরণায় মুক্তিযোদ্ধাদের মনোবল বেড়ে যায়। এরপর মুক্তিযোদ্ধারা বিপুল বিক্রমে পাকিস্তানিদের ওপর ঝাঁপিয়ে পড়েন। শুরু হয়ে যায় রক্তক্ষয়ী যুদ্ধ। এই যুদ্ধে মুক্তিবাহিনীর সালাহউদ্দীন মমতাজসহ প্রায় ৪০ জন শহীদ এবং আবদুল মান্নান, হাফিজউদ্দীনসহ ৭০-৮০ জন আহত হন। আবদুল মান্নানের ঊরুতে গুলি লাগে। এতে তিনি গুরুতর আহত হন।

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:জন্মের সাল অজানা
বিষয়শ্রেণী:জীবিত ব্যক্তি
গোমতী এক্সপ্রেস

**গোমতি এক্সপ্রেস** (১২৪১৯/২০ নং লক্ষ্ণৌ নয়া দিল্লি গোমতি এক্সপ্রেস) হল ভারতীয় রেলওয়ের উত্তরাঞ্চলের রেলওয়ে জোনের একটি সুপারফাস্ট এক্সপ্রেস ট্রেন৷ ট্রেনটি ভারতের লক্ষ্ণৌ এন আর এবং নয়া দিল্লির মধ্যে চলাচল করে থাকে৷ ট্রেনটি লক্ষ্ণৌ এন আর হতে নয়া দিল্লি গমনের ক্ষেত্রে ১২৪১৯ নং ট্রেন হিসাবে এবং পুনরায় নয়া দিল্লি হতে লক্ষ্ণৌ ফেরার পথে ১২৪২০ নং ট্রেন হিসাবে পরিচালিত হয়৷ গোমতি সুপারফাস্ট এক্সপ্রেস ট্রেনটি দিল্লি এবং উত্তর প্রদেশের বিভিন্ন রাজ্যে এর সার্ভিস প্রদান করে থাকে৷ ট্রেনটির নামকরণ লক্ষ্ণৌর মধ্য দিয়ে বয়ে যাওয়া গোমতি নদীর নামানুসারে করা হয়েছে৷

## কোচসমূহ
১২৪১৯/২০ লক্ষ্ণৌ টু নয়াদিল্লি গোমতি এক্সপ্রেস ট্রেন এ রয়েছে ১টি ফার্স্টক্লাস এসি কোচ, ২টি এসি চেয়ার কার, ১৫টি সেকেন্ড ক্লাস বগি, ৪টি সাধারণ আনরিজার্ভড এবং ২টি যাত্রী বহনের পাশাপাশি যাত্রী মালামাল বহনের বগি৷ ট্রেনটি কোনো প্যানট্রি কার বহন করে না৷

ভারতে চলাচলকারী অন্যান্য ট্রেন এর ক্ষেত্রে যেমন হয়ে থাকে, এক্ষেত্রেও ইন্ডিয়ান রেলওয়ের চাহিদা ও প্রয়োজন অনুসারে যে কোনও সময় কোচ সংযুক্তির ক্ষেত্রে পরিবর্তন বা পরিবর্ধন ঘটতে পারে৷
## সার্ভিস
১২৪১৯ নং লক্ষ্ণৌ টু নয়াদিল্লি গোমতি এক্সপ্রেস ট্রেনটি ৮ ঘণ্টা  ৩৫ মিনিটে ৫১৩ কিলোমিটার(৫৯.৭৭ কিমি/ঘণ্টা) এবং ১২৪২০ নং নয়াদিল্লি টু লক্ষ্ণৌ গোমতি এক্সপ্রেস ট্রেনটি ৮ ঘণ্টা ৫৫ মিনিটে ৫১৩ কিলোমিটার(৫৭.৫৩কিমি/ঘণ্টা) পথ অতিক্রম করে থাকে৷

যেহেতু ট্রেনটির গড় গতি ৫৫ কিমি/ঘণ্টা(৩৪ মাইল/ঘণ্টা) এর উপরে, তাই ইন্ডিয়ান রেলওয়ের নিয়মানুসারে ট্রেনটিকে সুপারফার্স্ট শ্রেণির অন্তর্ভুক্ত করা হয়েছে৷
## রুট
১২৪১৯/২০ লক্ষ্ণৌ টু নয়াদিল্লি গোমতি এক্সপ্রেস ট্রেন কানপুর সেন্ট্রাল, পানকি, ইটাওয়া, টান্ডলা জংশন, খুরজা জংশন, আলীগড় জংশন ও ঘাজিয়াবাদ জংশন হয়ে নয়াদিল্লি চলাচল করে৷
## ব্যবহৃত ইঞ্জিন
যেহেতু পুরো লাইনটি বিদ্যুৎচালিত, তাই কানপুর হতে একটি ডাব্লিউএপি ৪ ইঞ্জিন দ্বারা ট্রেনটি চালিত হয়৷
## চলাচল সময়
১২৪১৯ নং লক্ষ্ণৌ টু নয়াদিল্লি গোমতি এক্সপ্রেস ট্রেনটি প্রতিদিন ইন্ডিয়ান স্ট্যান্ডার্ড টাইম ০৬:০০ টায় লক্ষ্ণৌ এন আর ছেড়ে যায় এবং ঐ একই দিনে ইন্ডিয়ান স্ট্যান্ডার্ড টাইম ১৫:০৫[১] টায় নয়াদিল্লি পৌঁছে৷
অপরদিকে ১২৪২০ নং নয়াদিল্লি টু লক্ষ্ণৌ গোমতি এক্সপ্রেস ট্রেনটি প্রতিদিন ইন্ডিয়ান স্ট্যান্ডার্ড টাইম ১২:২৫ টায় নয়াদিল্লি ছেড়ে যায় এবং ঐ একই দিনে ইন্ডিয়ান স্ট্যান্ডার্ড টাইম ২১:২৫ টায় লক্ষ্ণৌ পৌঁছে৷
## বহিঃসংযোগ

*
*
*
*

বিষয়শ্রেণী:ভারতের নামযুক্ত যাত্রীবাহী ট্রেন
বিষয়শ্রেণী:দিল্লির পরিবহন
বিষয়শ্রেণী:দিল্লির রেল পরিবহন
বিষয়শ্রেণী:ভারতের এক্সপ্রেস ট্রেন
কাতরাজ-দেহু রোড বাইপাস

**কাত্রজ-দেহু রোড বাইপাস** (ওয়েস্টেরলি বাইপাস বা কেবল পুণে বাইপাস নামেও পরিচিত) হল একটি মহানগরীয় মহাসড়ক (মেট্রোপলিটান হাইওয়ে) যা ভারতের পুণে তে অবস্থিত। এটি পুণে শহরের বাইরের দিকের এলাকাগুলি যোগাযোগ করে। উত্তরে দেও রোডের থেকে দক্ষিণে কাত্রজ ৪০ কিলোমিটার  প্রসারিত। এটি সাধারণত ৬ লেন চওড়া (প্রতিটি দিকের ৩ লেন) এবং কিছু অংশে পৃথক পরিষেবা প্রদানকারী লেন রয়েছে।  উপরন্তু, এটি প্রায় এক ডজন (১২ টি) ফ্লাইওভার বিশিষ্ট। এটি জাতীড় সড়ক ৪৮-এর একটি অংশ এবং ২০০০-এর দশকের শুরুতে ভারতের জাতীয় হাইওয়ে কর্তৃপক্ষ কর্তৃক এই সড়কটিকে ২-লেন থেকে ৪-লেনের মহাসড়কে পরিনত করে।

হাইওয়েটি নির্মাণ করা হয় ১৯৮৯ সালে। শহরটিকে ট্রাফিক জ্যাম মুক্ত করার লক্ষ্যে এই সড়কটি নির্মাণ করা হয়। হাইওয়েতে হিঞ্জেবড়ী জংশন ট্রাফিক জ্যামের জন্য কুখ্যাত। এইভাবে কর্তৃপক্ষ মহাসড়কে প্রশস্ত করে বেশ কয়েকটি ওভার ব্রিজ নির্মাণ করে সড়কটিকে প্রায় হালকা ট্র্যাফিকের সড়কে পরিনত করে।
শহরের সবচেয়ে গুরুত্বপূর্ণ সফ্টওয়্যার পার্কগুলির মধ্যে একটি - হিঞ্জেবড়ী এই মহাসড়কের পাশে অবস্থিত। এছাড়াও ২০০৮ কমনওয়েলথ যুব গেমস অনুষ্ঠিত হয়েছিল শিব ছত্রপতি স্পোর্টস কমপ্লেক্স, বালেবড়ীতে যা এই রাস্তার পাশে অবস্থিত। শহরের সমস্ত পশ্চিমগামী সড়ক এই বাইপাসকে ছেদ করছে।

## প্রস্থান সংযোগ
নিম্নলিখিত প্রস্থানের তালিকাভুক্ত করা হল উত্তর থেকে দক্ষিণে:

# দেহু রোড / রাভেত
# চিনচয়াড / তাথায়াডে
# হিনজে আদি / য়াদাক
# ব্যানার / বালিয়াদি
# পাসান / সুস,
# কোথরুড (পাউদ রোড) / ভাবধান
# য়ারজি
# য়াদগাঁও / ধায়ারি
# কাতরাজ
# আমবেগাঁও

ডান|300px |থাম্ব| কাতরাজ-দেহু রোড বাইপাস চানদানি চক থেকে দেখা যায়, কোথরুড

## আরও দেখুন
* পুনে চক্রপথ

## তথ্যসূত্র

বিষয়শ্রেণী:পুনে
সিন্ধুদেশ

থাম্ব|সিন্ধুদেশের পতাকা।
সিন্ধুদেশ হল একটি স্বাধীন দেশ গঠনের জন্য গঠিত একটি আন্দোলন। এটি বর্তমান পাকিস্তান থেকে স্বাধীন হতে চায়। এই আন্দোলন সিন্ধু অঞ্চলের উপর ভিত্তি করে সংঘটিত। সিন্ধি রাজনৈতিক নেতা জিএম সৈয়দ এই আন্দোলন শুরু করেছেন।

## তথ্যসূত্র


বিষয়শ্রেণী:শিরোনামহীন উদ্ধৃতিসহ পাতা‎
বিষয়শ্রেণী:ফাঁকা ইউআরএল থাকা উদ্ধৃতিসহ পাতা‎
বিষয়শ্রেণী:পাকিস্তানের রাজনীতি
বিষয়শ্রেণী:পাকিস্তানে বিচ্ছিন্নতাবাদ
বিষয়শ্রেণী:প্রস্তাবিত রাষ্ট্র
তোমাকে চাই (চলচ্চিত্র)

**তোমাকে চাই ** একটি ২০১৭ সালে রাজীব কুমার বিশ্বাস দ্বারা পরিচালিত ভারতীয় রোম্যান্স ধর্মী চলচ্চিত্র এবং শ্রী ভেঙ্কটেশ ফিল্মস-এর শ্রীকান্ত মহা এবং মহেন্দ্র সোনি নির্মিত ও সুরিন্দার ফিল্মস এর ব্যানারের অধীনস্থ। মুখ্য ভূমিকাতে চলচ্চিত্রটি বনি সেনগুপ্ত এবং কৌশানী মুখোপাধ্যায়  অভিনয় করেছেন। ১ ফেব্রুয়ারি ২০১৭ তারিখে মুক্তিপ্রাপ্ত এই ছবিটি
পুরস্কার প্রাপ্ত কন্নড় চলচ্চিত্র *সাঞ্জু  ওয়েডস গীতা*' -এর পুনঃ নির্মাণ।

## গল্প
চলচ্চিত্রটির গল্প একটি অল্প বয়সী যুগলকেন্দ্রিক, জয় (বনি সেনগুপ্ত) এবং দিয়া (কৌশানী মুখোপাধ্যায়) মহাবিদ্যালয়ে একে অপরের প্রেমে পড়ে। জয় এবং দিয়া উভয়ই একে অপরকে প্রচণ্ড ভালোবাসে কিন্তু দিয়ার একটি আত্মীয় ছেলে দিয়াকে ছোটো বেলা থেকেই বিরক্ত করে এবং জয়কে তার ব্যাপারে বলে বলে যে তাকে বিয়ে করতে। জয় এবং দিয়ার বিয়েতে ঐ ছেলেটা এসে দিয়াকে বিরক্ত করা শুরু করলে জয় তাকে খুন করে জেলে যায়। দিয়া অন্তঃসত্ত্বা হয়ে পড়ে এবং সময়ের বিবর্তনে তার স্মৃতি ভুলে যায় এবং তার বাড়ি থেকে পালিয়ে যায়। যে জেলে জয়কে রাখা হয়েছিলো সেই জেলেও দিয়া পৌঁছে যায়। দিয়া ঐ জেলে মারা যায় এবং জয় জেল থেকে পালানোর সময় আগেই মারা যায়।

## অভিনয়ে
*বনি সেনগুপ্ত - জয় ঘোষ
*কৌশানী মুখোপাধ্যায় - দিয়া সেন
*সুপ্রিয় দত্ত - আইনজীবী অজয় সেন এবং দিয়ার আঙ্কেল
*বিশ্বজিত চক্রবর্তী - দিয়ার পিতা
*বিশ্বনাথ বসু - জয়ের আঙ্কেল
## তথ্যসূত্র

## বহিঃসংযোগ
*

বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:রাজীব কুমার বিশ্বাস পরিচালিত চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
জসিডি–দুমকা–রামপুরহাট রেলপথ

**জসিডি–দুমকা–রামপুরহাট রেলপথ** ভারতের পূর্ব রেল অঞ্চলের আসানসোল রেল বিভাগ-এর অধীনে ভারতীয় রেলের একটি অংশ।  রেলপথটি পশ্চিমবঙ্গের বীরভূম জেলার রামপুরহাট শহরের সঙ্গে ঝাড়খণ্ড রাজ্যের সাঁওতাল পরগনা বিভাগের দেওঘরের জসিডি শহরের সংযোগ ঘটিয়েছে। এই রেলপথ ১,৬৭৬ মিমি  (৫ ফুট ৬ ইঞ্চি)  ব্রডগেজ ট্র্যাক দ্বারা নির্মিত হয়েছে। এই রেলপথ ঝাড়খণ্ডের সাংস্কৃতিক রাজধানী দেওঘরকে ঝাড়খণ্ডের উপরাজধানী দুমকার অংশের  সংযুক্ত করে।

## ইতিহাস
১৮৫০ সালে প্রাকৃতিক সম্পদকে কাজে লাগানোর জন্য ব্রিটিশরা বঙ্গের সঙ্গে সাঁওতাল পরগনার সংযোগ স্থাপনের জন্য রেলপথটির প্রস্তাব করে। কিন্তু, ১৮৫৮ সালের সাঁওতাল বিদ্রোহের কারণে প্রকল্পটি বাস্তবায়িত হয় নি। স্বাধীনতার পর বহুবার রেলপথটির জন্য দাবি উত্থাপিত হয়েছিল। সাবেক প্রধানমন্ত্রী অটল বিহারী বাজপেয়ী রেলপথটির অনুমোদন করেন এবং ১৯৯৯ সালে ভিত্তিপ্রস্তর স্থাপন করেন।

## প্রকল্পের অগ্রগতি
১২ জুলাই ২০১১ সালে জসিডি  জংশন থেকে দুমকা রেল স্টেশন পর্যন্ত ৭৭ কিলোমিটার (৪৪ মাইল) রেলপথ চালু হয়।  রেলপথের দুমকা থেকে অম্বোজারা সিকরপাড়া (পূর্বে সিকরপাড়া নামে পরিচিত) অংশটি জুন ২০১৪ সালে চালু হয়। রামপুরহাট থেকে পিনগারিয়ার পর্যন্ত রেলপথ ২৫ নভেম্বর, ২০১২ তে চালু হয়েছিল। ২০১২ সালের শুরুতে অম্বোজারা সিকরপাড়া থেকে পিনগারিয়া রেল স্টেশন পর্যন্ত ১০ কিলোমিটা রেলপথ নির্মাণ শুরু হয় এবং ৪ জুন ২০১৫ সালে নির্মাণ শেষে সমগ্র রেলপথে রেল যাত্রা শুরু হয়, যখন একটি যাত্রী ট্রেন দুমিকা থেকে রামপুরহাট পর্যন্ত চালু হয়।

## মানচিত্র

## তথ্যসূত্র

## বহিঃসংযোগ

* Ministry of Railways. (Official site)

বিষয়শ্রেণী:ভারতের ৫ ফুট ৬ ইঞ্চি গেজের রেলপথ
বিষয়শ্রেণী:পশ্চিমবঙ্গের রেল পরিবহন
বিষয়শ্রেণী:বীরভূম জেলার পরিবহন
বিষয়শ্রেণী:দেওঘরের পরিবহন
বিষয়শ্রেণী:ঝাড়খণ্ডের রেল পরিবহন
বিষয়শ্রেণী:আসানসোল রেলওয়ে বিভাগ
বিষয়শ্রেণী:হাওড়া রেলওয়ে বিভাগ
বিষয়শ্রেণী:দুমকা জেলা
মোংলা বন্দর কর্তৃপক্ষ

**মোংলা বন্দর কর্তৃপক্ষ** বাংলাদেশ সরকারের একটি স্বায়ত্তশাসিত সংস্থা যা বাগেরহাটের মংলায় অবস্থিত দেশের দ্বিতীয় প্রধান সামুদ্রিক বন্দর মোংলা বন্দর পরিচালনা ও ব্যবস্থাপনার দায়িত্বে নিয়োজিত। বাংলাদেশ সরকারের নৌ পরিবহন মন্ত্রণালয়ের অংশ হিসেবে একজন চেয়ারম্যান ও চার জন সদস্যের সমন্বয়ে গঠিত একটি বোর্ড বন্দর বন্দরের সার্বিক কার্যক্রম পরিচালনা করে। এর বর্তমান চেয়ারম্যান রিয়ার এডমিরাল শাহীন রহমান।

## ইতিহাস
মোংলা বন্দর চালনা নামে ১৯৫০ সালে প্রতিষ্ঠা লাভ করে এবং চালনা বন্দর কর্তৃপক্ষ নামে একটি সরকারি অধিদপ্তর হিসাবে যাত্রা শুরু করে এবং মে ১৯৭৭ সালে, চালনা বন্দর কর্তৃপক্ষ নামক একটি স্বশাসিত প্রতিষ্ঠান হিসেবে পরিচিতি লাভ করে এবং পুনঃরায় ১৯৮৭ সালের মার্চ মাসে এটি নাম পরিবর্তন করে মোংলা বন্দর কর্তৃপক্ষ হিসেবে যাত্রা শুরু করে।

## তথ্যসূত্র

## বহিঃসংযোগ

বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশের সরকারি সংস্থা
বিষয়শ্রেণী:১৯৮৭-এ বাংলাদেশে প্রতিষ্ঠিত
বিষয়শ্রেণী:খুলনা ভিত্তিক সংগঠন
সুন্দরবন ইউনিয়ন

**সুন্দরবন ইউনিয়ন** নামে বাংলাদেশে মোট ২টি ইউনিয়ন রয়েছে। যথা: 
* সুন্দরবন ইউনিয়ন, দিনাজপুর সদর; (দিনাজপুর জেলা)
* সুন্দরবন ইউনিয়ন, মোংলা; (বাগেরহাট জেলা)
সুন্দরবন ইউনিয়ন, মোংলা

**সুন্দরবন ইউনিয়ন, মংলা** বাংলাদেশের মংলা উপজেলার একটি ইউনিয়ন যা দাপ্তরিকভাবে ৫নং সুন্দরবন ইউনিয়ন, মংলা পরিষদ নামে পরিচিত। 
## আয়তন
সুন্দরবন ইউনিয়নের মোট আয়তন ৩৫.৫৫ (বর্গ কিঃ মিঃ)।

## পরিসংখ্যান
## গ্রামসমূহ
# বাঁশতলা
# বৈদ্যমারী
# পাখীমারা
# উ :বাঁশতলা
# দিয়ারখন্ড
# কাটাখালী
# হোগলাবুনিয়া
# গোড়াবুড়বুড়িয়া
# দিগরাজ
# বুড়বুড়িয়া
# ঢালীরখন্ড
# দামেরখন্ড
# দোয়ারীযারা
# তেঘরিয়া
# আগা মাদুরপাল্টা
#  মাদুরপাল্টা
# উ:বাজিকরের খন্ড
# বাজিকরের খন্ড
# কচুবুনিয়া
# বরইতলা
# হোগলাবুনিয়া।
# কাটাখালি

## তথ্যসূত্র

বিষয়শ্রেণী:মোংলা উপজেলার ইউনিয়ন
হায়াত রিজেন্সি-গুরগাঁও

হায়াত রিজেন্সি গুরগাঁও ৮ নং দিল্লি-জয়পুর ন্যাশনাল হাইওয়ের পাশে অবস্থিত একটি অন্যতম বৃহৎ পাঁচ তারকা হোটেল৷
## হায়াত রিজেন্সি হোটেলের ইতিহাস
হায়াত হোটেল কর্পোরেশনের মূল মালিক ছিলেন হায়াত ভন ডেন এবং জ্যাক ডায়ার ক্রাউচ৷ পরবর্তীতে ভন ডেন তার শেয়ারের অংশ জেই প্রিজটকার এর নিকট বিক্রি করে দেন এবং প্রিজটকার ব্যবসাটি সফলভাবে পরিচালনা করা শুরু করেন৷ হায়াত রিজেন্সি বিভিন্ন ধরনের হোটেল এবং রিসোর্ট পরিচালনা করে থাকে৷ এ হোটেল ও রিসোর্টগুলো মাঝারি ও বড় আকৃতির, যা অবসর কাটানো কিংবা ব্যবসায়িক কারণে অবস্থানকারী লোকেদের জন্য অত্যন্ত আরামপ্রদ হিসাবে বিবেচিত৷
## সন্মাননা ও স্বীকৃতি
* রিজেন্সিটি ২০১৬ সালের এগজিবিশনে গুণগত মান, নতুনত্ত্ব আইডিয়া এবং আতিথেয়তার স্বীকৃতস্বরূপ উত্তর ভারতের বেস্ট মাইস পুরস্কার লাভ করে৷
* ২০১৫ সালে হায়াত রিজেন্সি উত্তর ভারতের সেরা কনভেনশন হোটেল হিসাবে স্বীকৃতি ও সন্মাননা লাভ করে৷
* গ্লোবাল ইন্ডিয়ান ওয়েডিং অ্যাওয়ার্ডস এ ২০১৫ সালে হোটেলটি উত্তর ভারতের বেস্ট ওয়েডিং হোটেল এর স্বীকৃতি লাভ করে৷
* হোটেলের “কিচেন ডিস্ট্রিক্ট” দক্ষিণ ভারতের সেরা রেস্টুরেন্ট হিসাবে ২০১৬ সালে “দ্যা টাইমস ফুড এন্ড নাইটলাইফ অ্যাওয়ার্ড” লাভ করে৷
## উল্লেখ

বিষয়শ্রেণী:গুড়গাঁও
শামীমা আক্তার লিজা

**শামীমা আক্তার লিজা** (জন্মঃ ১৯৮৯) হলেন একজন বাংলাদেশী দাবাড়ু ও মহিলা আন্তর্জাতিক মাস্টার। তিনি বাংলাদেশ মহিলা দাবা চ্যাম্পিয়নশিপে ২০০৫, ২০১০, ও ২০১৪ সালে চ্যাম্পিয়ন হন। এছাড়া তিনি প্রথম বাংলাদেশী মহিলা দাবাড়ু হিসেবে বিশ্ব মহিলা দাবা চ্যাম্পিয়নশিপে অংশগ্রহণ করেন।

## কর্মজীবন
লিজা ২০০৫ ও ২০১০ সালে বাংলাদেশ মহিলা দাবা চ্যাম্পিয়নশিপে বিজয়ী হন। ২০১২ সালে তিনি বেগম লায়লা আলম ষষ্ঠ আন্তর্জাতিক রেটিং মহিলা দাবা প্রতিযোগিতায় চ্যাম্পিয়ন হন। শেষ রাউন্ডের খেলায় লিজা, ফিদে মাস্টার জাকিয়া সুলতানা এবং আন্তর্জাতিক মহিলা মাস্টার রানী হামিদ তিন জনেই ছয় পয়েন্ট পাওয়ার পর টাইব্রেকিং পদ্ধতির বুশলজ স্কোরে লিজা চ্যাম্পিয়ন ঘোষিত হন। তিনি ২০১৪ সালে বাংলাদেশ মহিলা দাবা চ্যাম্পিয়নশিপে বিজয়ী হন এবং বিশ্ব মহিলা দাবা চ্যাম্পিয়নশিপে কোয়ালিফাই করেন। একই বছর তিনি ফ্রান্সের কানে অনুষ্ঠিত ২৮তম কান শীতকালীন দাবা উৎসবে ৬৬তম হন।

২০১৫ সালে লিজা বিশ্ব মহিলা দাবা চ্যাম্পিয়নশিপে প্রথম বাংলাদেশী মহিলা দাবাড়ু হিসেবে অংশগ্রহণ করেন। কিন্তু প্রথম রাউন্ডেই লিথুয়ানিয়ার গ্র্যান্ড মাস্টার ভিক্তোরিয়া মিলিয়েতের কাছে হেরে প্রতিযোগিতা থেকে বাদ পড়েন। ২০১৭ সালের ফেব্রুয়ারি মাসে লিজা ইরানের তেহরানে অনুষ্ঠিত বিশ্ব মহিলা দাবা চ্যাম্পিয়নশিপে অংশগ্রহণ করেন। সেখানে তিনি ভারতের গ্র্যান্ড মাস্টার হারিকা দ্রোনাভালির বিপক্ষে প্রথম রাউন্ডে দুটি খেলায় ড্র করার পর প্লে-অফ ম্যাচে ০.৫-১.৫ পয়েন্টে হেরে যান। ফলে তিনি দ্বিতীয় রাউন্ডে উত্তীর্ণ হতে পারেন নি। একই বছর মে মাসে চীনের চেংডুতে অনুষ্ঠিত এশিয়ান কন্টিনেন্টাল দাবা চ্যাম্পিয়নশিপে স্বদেশি মহিলা ফিদে মাস্টার নাজরানা খান ইভাকে হারান।

## ব্যক্তিগত জীবন
লিজা খোন্দকার মোহাম্মদ আলীর সাথে বিবাহ বন্ধনে আবদ্ধ হন। মোহাম্মদ আলী লিসবনে থাকেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী দাবাড়ু
বিষয়শ্রেণী:দাবা নারী আন্তর্জাতিক মাস্টার
বিষয়শ্রেণী:২০০৬ এশিয়ান গেমসের দাবাড়ু
বিষয়শ্রেণী:২০১০ এশিয়ান গেমসের দাবাড়ু
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:বাংলাদেশী নারী দাবাড়ু
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
সত্যরাজ

** রঙ্গরাজ সুব্বাইয়াহ্‌ **  (জন্মঃ ৩রা অক্টোবর ১৯৫৪ সাল), ** সত্যরাজ ** নামেই বেশি জনপ্রিয়, হলেন একজন ভারতীয় চলচ্চিত্র অভিনেতা এবং মিডিয়া ব্যক্তিত্ব যাকে প্রধানত তামিল ছবিতে দেখা যায়। তিনি তার কর্মজীবন শুরু করেন খলনায়ক ভূমিকায় এবং পরে তিনি প্রধান চরিত্র করেন। তিনি এরি মধ্যে ২০০টিরও বেশি ছবি করেন যার মধ্যে রয়েছে তেলুগু, মালয়ালম, হিন্দি ও কর্ণাঠকের ছবিগুলো। তিনি প্রধান চরিত্র হিসেবে *[[Vedham Pudhithu|ভেদাম পুঢীথূ]]* (১৯৮৭), *[[Nadigan|নাদিগান]]* (১৯৯০), *[[Amaidhi Padai|আমাইধি পাদাই]]* (১৯৯৪), এবং সরকারি উদ্যোগে তামিল ছবি *[[Periyar (2007 film)|প্যারীইয়ার]]* (২০০৭) ছবিগুলোতে অভিনয় করে জনপ্রিয়তা পান। তার করা  আরো অনেক ছবির পার্শ্ববর্তী চরিত্রগুলো প্রশংসিত হয় যেমন *[[Nanban (film)|নানবান]]* (২০১২), *[[Raja Rani (2013 film)|রাজারাণী]]* (২০১৩), এবং তার করা দুই অংশের মহাকাব্যিক ছবি *[[বাহুবলী: দ্য বিগিনিং‎|বাহুবলী]]*তে *[[করিগলর কাট্টাপ্পা]]* নামের চরিত্রও প্রশংসিত হয়। তিনি *[[Villadhi Villain|ভিল্লাধি ভিলেন]]* (১৯৯৫) নামের একটি ছবি পরিচালনা করেন এবং তিনটি ভিন্ন ভিন্ন চরিত্রে অভিনয় করেছিলেন।

২০১১ সালে, স্টার বিজয়ে ছোট পরিসরে ছোট পর্দা টেলিভিশনে *হোম সুইট হোম* নামের একটি গেম শো উপস্থাপনা করেন। তিনি  পথিসও কুমারান জুয়েলারস সপ-এ ব্র্যান্ড মুখপাত্র হিসেবেও দায়িত্ব পালন করেন।

## প্রাথমিক জীবন

## কর্মজীবন

### ১৯৭৮ সাল–১৯৮৫ সাল

## ব্যক্তিগত জীবন

## চলচ্চিত্র তালিকা
* চেন্নাই এক্সপ্রেস
* বাহুবলী: দ্য বিগিনিং
* বাহুবলী ২: দ্য কনক্লুশন
* সিকান্দার

## পুরস্কার এবং মনোনয়ন
;বিজয়ী
* ১৯৮৭ সাল – ফিল্মফেয়ার সেরা অভিনেতা পুরস্কার (তামিল) *[[Vedham Pudhithu|ভেদাম পুধিথু]]* ছবির জন্য।
* ১৯৯০ সাল – তামিল নাড়ু রাজ্য পুরস্কার - বিশেষ পুরস্কার *[[Nadigan|নাদিগান]]* ছবির জন্য।
* ১৯৯১ সাল – কালাইমামানি পুরস্কার পান তামিল নাড়ু সরকারের পক্ষ থেকে। 
* ১৯৯৫ সাল – Tamil Nadu State Film Honorary Award (M.G.R Award)
* ২০০৭ সাল – Tamil Nadu State Film Award Special Prize for *[[Periyar (2007 film)|Periyar]]*
* ২০০৭ সাল – Periyar Award for his role in the film *Periyar*
* ২০০৭ সাল – Honorary Doctorate from Sathyabama University
* ২০০৭ সাল – Vijay Award for Best Actor for *[[Onbadhu Roobai Nottu]]*
* ২০১২ সাল – Vijay Award for Best Supporting Actor for *[[Nanban (film)|Nanban]]*
* ২০১৩ সাল – Filmfare Best Supporting Actor Award (Tamil) for *[[Raja Rani (2013 film)|Raja Rani]]*
* ২০১৫ সাল – Vikatan Award Best Supporting Actor for **'
* ২০১৫ সাল  – [[1st IIFA Utsavam|IIFA Utsavam Award Best Supporting Actor]] for **'

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:কন্নড় চলচ্চিত্র অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:১৯৫৪-এ জন্ম
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:ভারতীয় নাস্তিক
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:কোয়েম্বাটুরের ব্যক্তি
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী